CELEX: 32020R1009
Language: hu
Date: 2020-07-10 00:00:00
Title: A Bizottság (EU) 2020/1009 végrehajtási rendelete (2020. július 10.) a 808/2014/EU és a 809/2014/EU végrehajtási rendeletnek egyes, a Covid19-járvány kitörése által okozott válság kezelésére irányuló intézkedések tekintetében történő módosításáról

13.7.2020   
               
               
                  HU
               
               
                  Az Európai Unió Hivatalos Lapja
               
               
                  L 224/1
               
            
         A BIZOTTSÁG (EU) 2020/1009 VÉGREHAJTÁSI RENDELETE
         (2020. július 10.)
         a 808/2014/EU és a 809/2014/EU végrehajtási rendeletnek egyes, a Covid19-járvány kitörése által okozott válság kezelésére irányuló intézkedések tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről szóló, 2013. december 17-i 1305/2013/EU európai parlamenti és tanácsi rendeletre (1) és különösen annak 8. cikke (3) bekezdésére, 12. és 67. cikkére és 75. cikke (5) bekezdésére,
         tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (2) és különösen annak 62. cikke (2) bekezdésére,
         mivel:
         
                     (1)
                  
                  
                     A 808/2014/EU bizottsági végrehajtási rendelet (3) 4. cikkének (2) bekezdése meghatározza a vidékfejlesztési programok azon módosításainak maximális számát, amelyeket a tagállamok benyújthatnak a Bizottságnak. Annak érdekében, hogy a tagállamok nagyobb rugalmasságot élvezhessenek a vidékfejlesztési programoknak a Covid-19 kitörése által okozott válság (a továbbiakban: Covid19-válság) enyhítése céljából való igénybevétele tekintetében, a módosítások említett cikkben szereplő maximális száma nem alkalmazandó a vidékfejlesztési programok módosítására irányuló, a Covid19-válság kezelésére irányuló azon javaslatokra, amelyek a válsághoz nem kapcsolódó elemeket is tartalmaznak, feltéve, hogy ezeket a javaslatokat 2021. június 30-ig benyújtják a Bizottságnak.
                  
               
                     (2)
                  
                  
                     Ha az EMVA-ból származó támogatás a Covid19-válság hatását enyhítő műveletekre és helyreállítási intézkedésekre kerül felhasználásra, az azt jelentheti, hogy a vidékfejlesztési programok egyéb célkitűzései és célértékei esetlegesen nem teljesülnek a terveknek megfelelően. Az ilyen támogatásokat ezért uniós szinten nyomon kell követni annak érdekében, hogy meg lehessen magyarázni és indokolni lehessen az EMVA-források említett célokra történő felhasználását.
                  
               
                     (3)
                  
                  
                     A 808/2014/EU végrehajtási rendelet megállapítja az 1305/2013/EU rendelet alkalmazására vonatkozó szabályokat. Az (EU) 2020/872 európai parlamenti és tanácsi rendelet (4) módosította az 1305/2013/EU rendeletet azáltal, hogy az új 39b. cikkben a Covid19-válság által különösen érintett mezőgazdasági termelőknek és kkv-knak nyújtandó rendkívüli ideiglenes támogatásra vonatkozó intézkedést vezetett be. Ezért az 1305/2013/EU rendelet végrehajtási szabályait módosítani kell az intézkedés kódjának és az új intézkedésre vonatkozó megfelelő kimeneti mutatónak a meghatározása céljából.
                  
               
                     (4)
                  
                  
                     Az 1306/2013/EU rendelet alkalmazási szabályainak az integrált igazgatási és kontrollrendszer, a vidékfejlesztési intézkedések és a kölcsönös megfeleltetés tekintetében történő megállapításáról szóló 809/2014/EU bizottsági végrehajtási rendeletet (5) szintén módosítani kell annak érdekében, hogy a IV. címnek a nem területalapú és az állattartáshoz nem kapcsolódó vidékfejlesztési intézkedésekre alkalmazandó vonatkozó rendelkezései kiegészüljenek egy, a Covid19-válság által különösen érintett mezőgazdasági termelőknek és kkv-knak nyújtandó rendkívüli ideiglenes támogatásra vonatkozó új intézkedéssel.
                  
               
                     (5)
                  
                  
                     A 808/2014/EU és a 809/2014/EU végrehajtási rendeletet ezért ennek megfelelően módosítani kell.
                  
               
                     (6)
                  
                  
                     Tekintettel a Covid19-válsággal kapcsolatos helyzet sürgősségére, e rendeletnek az Európai Unió Hivatalos Lapjában való kihirdetésének napján hatályba kell lépnie.
                  
               
                     (7)
                  
                  
                     Az e rendeletben előírt intézkedések összhangban vannak a Vidékfejlesztési Bizottság véleményével,
                  
               ELFOGADTA EZT A RENDELETET:
         
            1. cikk
            A 808/2014/EU végrehajtási rendelet módosításai
            A 808/2014/EU végrehajtási rendelet a következőképpen módosul:
            
                        1.
                     
                     
                        A 4. cikk (2) bekezdése harmadik albekezdésének a) pontja helyébe a következő szöveg lép:
                        
                                    „a)
                                 
                                 
                                    ha az illetékes nemzeti közigazgatási szerv által hivatalosan természeti katasztrófának, katasztrófaeseménynek vagy kedvezőtlen éghajlati jelenségnek minősített esemény miatt, illetve a tagállam vagy a régió társadalmi-gazdasági feltételeinek jelentős és hirtelen megváltozása – többek között a migrációból vagy a menekültek befogadásából fakadó jelentős és hirtelen demográfiai változások – miatt sürgősségi intézkedésekre van szükség. Amennyiben a vidékfejlesztési programnak a Covid19-válságra válaszul elfogadott módosítását a válsághoz nem kapcsolódó módosításokkal kombinálják, ezt az albekezdést a módosítások összességére alkalmazni kell, feltéve, hogy a vidékfejlesztési program módosítására irányuló javaslatot 2021. június 30-ig benyújtják a Bizottságnak;”.
                                 
                              
                  
                        2.
                     
                     
                        A 14. cikk (4) bekezdésének helyébe a következő szöveg lép:
                        
                           „(4)   Azon művelettípusok tekintetében, amelyek hozzájárulhatnak az 1305/2013/EU rendelet 5. cikke első bekezdése (2) pontjának a) pontja, 5. cikke első bekezdése (5) pontjának a)–d) pontja, valamint 5. cikke első bekezdése (6) pontjának a) pontja szerinti kiemelt területekhez, vagy amelyek elősegíthetik harmadik országok állampolgárainak integrációját, vagy amelyek a Covid19-válság hatását enyhítő műveleteket és helyreállítási intézkedéseket támogatnak, az 1305/2013/EU rendelet 70. cikkében említett műveletek elektronikus formában történő rögzítésekor zászlóval (zászlókkal) meg kell jelölni azokat az eseteket, amelyeknél a művelet valamely eleme az említett kiemelt területek közül egyhez vagy többhöz hozzájárul, illetve az említett célt elősegíti.”
                        
                     
                  
                        3.
                     
                     
                        Az I. melléklet e rendelet I. mellékletének megfelelően módosul.
                     
                  
                        4.
                     
                     
                        A IV. melléklet e rendelet II. mellékletének megfelelően módosul.
                     
                  
                        5.
                     
                     
                        A VII. melléklet e rendelet III. mellékletének megfelelően módosul.
                     
                  
         
            2. cikk
            A 809/2014/EU végrehajtási rendelet módosításai
            A 809/2014/EU végrehajtási rendelet 46. cikke helyébe a következő szöveg lép:
            
               
                  „46. cikk
                  Alkalmazási kör
                  Ez a cím az 1305/2013/EU rendelet 14–20. cikkében, 21. cikkének (1) bekezdésében – az a) és b) pont szerinti éves támogatás kivételével –, 27. cikkében, 28. cikkének (9) bekezdésében, 35. és 36. cikkében, 39b. cikkében és 51. cikkének (2) bekezdésében, az 1303/2013/EU rendelet 35. cikkének (1) bekezdésében, továbbá az 1698/2005/EK rendelet 20. cikkében, 36. cikke a) pontjának vi. alpontjában, b) pontjának ii., vi. és vii. alpontjában, a létesítési költségek tekintetében 36. cikke b) pontjának i. és iii. alpontjában, valamint 52. és 63. cikkében előírt intézkedések keretében felmerült kiadásokra alkalmazandó.”
               
            
         
         
            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 10-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 487. o.
         
         
            (2)  HL L 347., 2013.12.20., 549. o.
         
         
            (3)  A Bizottság 808/2014/EU végrehajtási rendelete (2014. július 17.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló 1305/2013/EU európai parlamenti és tanácsi rendelet alkalmazási szabályainak megállapításáról (HL L 227., 2014.7.31., 18. o.).
         
            (4)  Az Európai Parlament és a Tanács (EU) 2020/872 rendelete (2020. június 24.) az 1305/2013/EU rendeletnek a Covid19-járványra adott válaszként az Európai Mezőgazdasági Vidékfejlesztési Alap (EMVA) keretében rendkívüli ideiglenes támogatás nyújtását célzó egyedi intézkedés tekintetében történő módosításáról (HL L 204., 2020.6.26., 1. o.).
         
            (5)  A Bizottság 809/2014/EU végrehajtási rendelete (2014. július 17.) az 1306/2013/EU európai parlamenti és tanácsi rendelet alkalmazási szabályainak az integrált igazgatási és kontrollrendszer, a vidékfejlesztési intézkedések és a kölcsönös megfeleltetés tekintetében történő megállapításáról (HL L 227., 2014.7.31., 69. o.).
      
      
         
            I. MELLÉKLET
            A 808/2014/EU rendelet I. mellékletének 5. részében található táblázat a következő sorral egészül ki:
            
               
                           „Az 1305/2013/EU rendelet 39b. cikke
                        
                        
                           rendkívüli ideiglenes támogatás a Covid19-válság által különösen érintett mezőgazdasági termelők és kkv-k számára
                        
                        
                           
                              21
                           
                        
                        
                           rendkívüli ideiglenes támogatás a Covid19-válság által különösen érintett mezőgazdasági termelők és kkv-k számára
                        
                        
                           21”
                        
                     
         
      
      
         
            II. MELLÉKLET
            A 808/2014/EU rendelet IV. mellékletének 3. pontjában szereplő táblázatban az O4 sorszámú kimeneti mutatóra vonatkozó sor helyébe a következő szöveg lép:
            
               
                           „O4
                        
                        
                           
                              A támogatott üzemek/kedvezményezettek száma
                           
                        
                        
                           (1305/2013/EU rendelet) 3 (16. cikk), 4.1 (17. cikk), 5 (18. cikk), 6 (19. cikk), 8.1–8.4 (21. cikk), 11 (29. cikk), 12 (30. cikk), 13 (31. cikk), 14 (33. cikk), 17.1 (36. cikk), 21 (39b. cikk)”
                        
                     
         
      
      
         
            III. MELLÉKLET
            A 808/2014/EU rendelet VII. mellékletének 1b. pontjában a C. táblázatra vonatkozó sor helyébe a következő szöveg lép:
            
                        „–
                     
                     
                        C. táblázat: Az eredmények és intézkedések területtípusok, nemek és/vagy életkor szerinti, harmadik országok állampolgárainak integrációját elősegítő műveletek szerinti, valamint a Covid19-válság hatását enyhítő műveletek és helyreállítási intézkedések típusa szerinti bontása”.